ΓΡΑΠΤΗ ΕΡΩΤΗΣΗ P-1044/02

υποβολή: Theresa Zabell (PPE-DE) προς την Επιτροπή

(9 Απριλίου 2002)

Θέμα: Αθλητικές άδειες

Τον Δεκέμβριο του 2001, η ισπανική ομάδα Caja da Avila C.S.C. κέρδισε το επίσημο τουρνουά του Κυπέλλου Ευρωπαϊκής Συνομοσπονδίας Βόλεϊ, στο Munster της Γερμανίας. Όμωςποβιβάστηκε διότι παρουσίασε την Συλλογική Αθλητική Άδεια που είχε εκδώσει η Βασιλική Ισπανική Ομοσπονδία Βόλεϊ (η οποία είχε προηγουμένως πιστοποιήσει ότι το έγγραφο ήταν έγκυρο) αντί εκείνης της Ευρωπαϊκής Συνομοσπονδίας Βόλεϊ η οποία έκρινε την ισπανική άδεια άκυρη. Η Βασιλική Ισπανική Ομοσπονδία Βόλεϊ οφείλει να επιτηρεί και να παρακολουθεί τις ισπανικές ομάδες και αποτελεί τον εκπρόσωπο της Ευρωπαϊκής Συνομοσπονδίας Βόλεϊ στην Ισπανία. Κάθε έγγραφο ισπανικής ομάδας που συμμετέχει σε ευρωπαϊκούς αγώνες πρέπει να έχει εγκριθεί από την εν λόγω Ομοσπονδία.

Δεδομένου ότι στην Ευρωπαϊκή Ένωση τα δικαιώματα των πολιτών ισχύουν — χωρίς να μπορούν να περιορισθούν, ούτε να μειωθούν — σε όλα τα κράτη που συνιστούν την Ένωση, μπορεί άραγε η Ευρωπαϊκή Επιτροπή να εξηγήσει πώς είναι δυνατόν μιά άδεια που έχει εκδοθεί από κράτος μέλος να μην αναγνωρίζεται και να μην θεωρείται έγκυρη από ένα άλλο·

Απάντηση της κ. Reding εξ ονόματος της Επιτροπής

(7 Μαΐου 2002)

Η Επιτροπή επιθυμεί ναπενθυμίσει στην αξιότιμη βουλευτή ότι τόσο η Επιτροπή στην έκθεσή της για τον αθλητισμό προς το Συμβούλιο του Ελσίνκι(1) (στις 10 και 11 Δεκεμβρίου 1999) όσο και το Συμβούλιο της Ευρωπαϊκής Ένωσης στη δήλωσή του που προσαρτάται ως παράρτημα στα συμπεράσματα του Συμβουλίου της Νίκαιας (7 — 10 Δεκεμβρίου 2000)(2) τόνισαν την προσήλωσή τους στην αυτονομία των αθλητικών οργανώσεων και στο δικαίωμά τους να αυτοοργανώνονται. Έτσι, οι αθλητικές οργανώσεις έχουν την αποστολή να οργανώνουν και να προωθούν το άθλημά τους, ιδίως μέσω της διοργάνωσης διεθνών αγώνων. Η αποστολή αυτή πρέπει, φυσικά, να εκτελείται με τήρηση των εθνικών και κοινοτικών κανόνων.

Η επιβολή διατυπώσεων για την εγγραφή και συμμετοχή σε διεθνές τουρνουά εμπίπτει σαφώς στο πεδίο των ειδικών αθλητικών κανόνων και της αναγκαίας αυτονομίας των ομοσπονδιών να οργανώνουν αγώνες στο άθλημά τους, εφόσον οι εν λόγω διατυπώσεις δεν προσκρούουν στο κοινοτικό δίκαιο, ιδίως όσον αφορά την απαγόρευση διακρίσεων. Ωστόσο, δεν συνιστούν καθ'εαυτές αθέμιτο περιορισμό στην ελεύθερη κυκλοφορία των προσώπων. Αντιθέτως, οι διατυπώσεις αυτές φαίνονται αναγκαίες για τη διοργάνωση διεθνών αγώνωνπό ικανοποιητικές συνθήκες. Από τις πληροφορίες που έχουν περιέλθει στην Επιτροπή δεν προκύπτει, κατά το παρόν στάδιο, παράβαση κανόνα του κοινοτικού δικαίου. Μόνον ενδελεχής εξέταση βάσει πολύ ακριβέστερων πληροφοριών θα επέτρεπε ενδεχομένως στην Επιτροπή να καταλήξει σε αυτό το συμπέρασμα. Σε κάθε περίπτωση, η ενδιαφερόμενη ομάδα, εάν θεωρεί ότι η αμφισβητούμενη απόφαση προσέβαλε δικαίωμά της εκ του κοινοτικού δικαίου, δικαιούται να επιδιώξει επανόρθωση της ζημίας της ενώπιον των αρμόδιων εθνικών δικαστηρίων.

(1) Έκθεση της Επιτροπής για τη διασφάλιση τωνφισταμένων αθλητικών δομών και τη διαφύλαξη της κοινωνικής λειτουργίας του αθλητισμού εντός του κοινοτικού πλαισίου· έγγρ. COM(1999)644 τελικό.

(2) Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών, http://www.europarl.eu.int/summits/nice2_fr.htm

an4.